Sonic the Hedgehog

*Ovo je članak o serijalu video-igara i medijskoj franšizi. Za druge upotrebe, pogledajte Sonic the Hedgehog (višeznačna odrednica).*

***Sonic the Hedgehog*** (jap. *ソニック・ザ・ヘッジホッグ*) je medijska franšiza Sege kojoj je glavni lik njihova maskota Jež Sonik (istoimeni lik na engleskom). Započela je 1991. na Sega Mega Driveu/Genesisu sa istoimenom video-igrom. 8-bitna verzija igre izašla je na Master System i Game Gearu. Zbog Sonika je Sega postala čuvena kompanija za video-igre u eri 16-bitnih igara, i prva igra je često bila prodata uz Dženesis, te je zamenila igru *Altered Beast*.

Iako su prodaje pojedinih igara raznolike, franšiza je nesumnjivo postala veliki komercijalni uspeh. Franšiza je prodala više od 140 miliona kopija igara do 2013. Do 2020. je prodala više od milijardu kopija igara, što ju čini petom najprodavanijom serijom igara.

Igre franšize najčešće razvija Sonic Team, ali neke spin-ofove razvijaju kompanije koje imaju vezu sa Segom. Glavno programer prve igre bio je Judži Naka, i kasnije bi postao vođa Sonic Teama. Dizajner bio je Hirokazu Jasuhara, i dizajner likova bio je Naoto Ošima. Masato Nakamura, iz japanskog benda Drims kam tru, komponovao je muziku koja se čuje u prvoj i drugoj igri.

Judži Naka, Hirokazu Jasuhara, i Naoto Ošima napustili su Segu do 2006. Trenutno je Takaši Izuka šef Sonic Teama. Izuke je pomagao sa igrama od 1994. Segin interni zvučni tim obično se bavi muzikom za serijal.

Serija na umu ima mlađe obožavaoce, ali ima i mračnijih tema za odrasle.

## Logotipi

1991.1991-1997.1992-1997.U upotrebi od 1998.2002—2007.U upotrebi od 2008.
## Pregled

Mnoge igara u franšizi usmerene su svim uzrastima, i glavni je junak brzi herojski antropomorfni plavi jež imenovan Sonik. Igre večinom prate Sonika na pustolovinama da zaustavi zlo sveta, najčešće Doktora Egmena (kojem je pravo ime Ivo Robotnik). Egmenov glavni cilj je vladati planetom i uspostaviti Egmenovo Carstvo, ili Egmenlend (Egmenlend je uspešno uspostavljen u igri *Sonic Unleashed*). Na putu pokušava eliminisati glavnu pretnju, Sonika, i pronači smaragde haosa — čudesne dragulje koji sa sobom nose neverovatnu moć. Njegove planove uvek zaustavlja Sonik, uz pomoć drugara poput Tejlsa, Naklsa i Ejmi.

Dvodimenzionalne (2D) igre su platformskog žanra i kamera prikazuje desnu ili levu stranu tela lika, umesto leđa. Kontrole nisu posebne kad se porede s ostalim igrama istog žanra; glavni aspekt u marketingu igara jeste brzina. Prstenovi su glavni životni poeni. Igrač treba da ima barem jedan prsten da preživi udarac neprijatelja ili prepreke. Bez barem jednog prstena će igrač izgubiti život. Bez svih života se desi game over. Igrač može osvojiti najviše 99 života. Novi se životi osvoje kad igrač dobije 100 prstenova. U nivoima se pojavljuju razne petlje i spirale koje poboljšavaju ili testiraju brzinu lika. Mašine za fliper s branicima i krilima se takođe pojavljuju. Čest i prepoznatljiv predmet korišćen u mnogim igrama je opruga, koji lika igrača baca unapred ili u zrak. Uz ove segmente, nad kojim igrač nema puno kontrole, pojavljuju se i različiti delovi gde je preciznost i izbegavanje prepreka neophodno, kao npr. skakanje preko bodlji i beskrajnih rupa. Neprijatelji se večinom sastoje od robota koje masovno proizvodi Doktor Egmen imena „badnici‟. Igrač ih može uništiti tako da skoči na njih ili se probije kroz njih kolutom. Iz kutija za predmete mogu se dobiti različite moći, kao štit ili ubrzanje. U mnogim igrama su nivoi podeljeni u dva ili tri „čina” (engl. *Acts*) i zovu se „zone”. Zvezdani stubovi obično služe kao tačke sačuvanosti od kojih igrač ponovo započinje nivo ako izgubi život i takođe daju pristup bonus nivoima ovisno koliko prstenova igrač ima. Posebni nivoi se takođe često pojavljuju i igrač im može pristupiti džinovskim prstenom. Ovi nivoi se nalaze daleko od mesta radnje zona i nude igraču šansu da osvoji živote, smaragde haosa i nastavke. „Bos‟ (engl. *Boss*) se obično nalazi na kraju nivoa i on je neprijatelj kojeg treba napasti više puta da ga se reši.

Trodimenzionalne (3D) igre ne ograničavaju kretanje koliko i 2D igre, kontrole su malo naprednije, a učestalost automatizovanih događaja je povećana. Te igre, iako dele nekoliko istih komponenti sa svojim 2D kolegama, takođe modifikuju neke od tih koncepata da bi ih prilagodile 3D perspektivi; oni takođe stavljaju veći naglasak na zaplet igre i razvoj likova.

Primer dvodimenzionalnog igranja (*Sonic Generations*)Primer trodimenzionalnog igranja (*Sonic Colours: Ultimate*)

## Spoljašne veze

* Internacionalni zvanični veb-sajt
* Japanski zvanični veb-sajt

## Reference

1. ↑ https://web.archive.org/web/20040822083659/http://www.1up.com/do/feature?cId=3134008
2. ↑ https://web.archive.org/web/20140602003208/http://blogs.sega.com/2014/05/29/introducing-sticks-to-the-sonic-boom-franchise/
3. ↑ https://web.archive.org/web/20201130233707/https://www.playstationlifestyle.net/2020/11/30/sonic-the-hedgehog-lifetime-sonic-sales-hit-one-billion-copies/